


RAPORT DE SPECIALITATE
la Proiectului de hotărâre privind aprobarea necesității și oportunității realizării și notei conceptuale pentru obiectivul de investiții „ Amenajare loc de joacă și spațiu de recreere la Școala Negoești”

Subsemnata, Rodica DUMITRESCU, inspector în cadrul Compartimentului urbanism, cadastru și agricultură al Aparatului de specialitate al Primarului Comunei Șoldanu, vă supun atenţiei următoarele:
Văzând: 
· Proiectul înscris în registrul special pentru înregistrarea proiectelor de hotărâre cu nr. 23 din 23.03.2022, privind aprobarea necesității și oportunității realizării și notei conceptuale pentru obiectivul de investiții „Amenajare loc de joacă și spațiu de recreere la Școala Negoești”,
· Referatul de aprobare nr. 1824 din 24.03.2022, elaborat de Primarul Comunei Șoldanu, prin care propune aprobarea necesității și oportunității realizării și notei conceptuale pentru obiectivul de investiții „ Amenajare loc de joacă și spațiu de recreere la Școala Negoești”;
· Nota conceptuală înregistrată cu nr. 1585 din 15.03.2022 privind realizarea obiectivului de investiții „ Amenajare loc de joacă și spațiu de recreere la Școala Negoești”, întocmită de Inspector, Rodica DUMITRESCU.
Analizând prevederile:
· art. 44 din Legea nr. 273/2006 privind finanțele publice locale, cu modificările şi completările ulterioare; 
· Hotărârii Guvernului nr. 907/2016 privind etapele de elaborare şi conținutul-cadru al documentațiilor tehnico-economice aferente obiectivelor/ proiectelor de investiții finanțate din fonduri publice, cu modificările şi completările ulterioare;
· art. 129 alin. (1), alin. (2) lit. b) și alin. (4) lit. d) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.
Respectând prevederile:
· art. 9 pct. 3 din Carta europeană a autonomiei locale, adoptată la Strasbourg la 15 octombrie 1985 şi ratificată prin Legea nr. 199/1997;
· art. 121 alin. (1) și (2) din Constituția României, republicată, aprobată prin Legea de revizuire a Constituției României nr. 429/2003;
· art. 7 alin. (2) din Codul civil al României, aprobat prin Legea nr. 287/2009, republicată, modificată și completată;
· art. 211 din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare;
· art. 3 alin. (2), art. 31, art. 40-50 și art. 80-83 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare.
Faţă de cele prezentate mai sus, având în vedere dispoziţiile art.136 alin.(1) coroborate art.139 alin.(1) și alin.(2) lit.a) şi art.196 alin.(1) lit.a) teza întâi din Ordonanța de urgență a Guvernului nr. 57/2019 privind Codul Administrativ și constatând că proiectul de hotărâre propus nu contravine legii nici prin conţinut, nici prin redactare, îndeplinind cerinţele de legalitate, că acesta îndeplineşte cerinţele de oportunitate şi necesitate, propun Consiliului Local al Comunei Şoldanu adoptarea unei hotărâri privind aprobarea necesității și oportunității realizării și notei conceptuale pentru obiectivul de investiții „Amenajare loc de joacă și spațiu de recreere la Școala Negoești”.
Inspector,
Rodica DUMITRESCU		
